जमवारामगढ़| बावरियों की ढाणी चावंडिया में रविवार को किसी अज्ञात युवक ने गिलोल से राष्ट्रीय पक्षी मोर की हत्या कर दी। सूचना मिलने पर पुलिस व वनकर्मी वहां मौके पर पहुंचे। उन्होंने प्रत्यक्षदर्शियों के दिए गए बयान के आधार पर मामले की जांच प्रारंभ कर दी। ग्रामीणाें ने पुलिस से हत्यारे को गिरफ्तार करने की मांग की। मोर की हत्या से प्रत्यक्षदर्शियों व ग्रामीणों में काफी आक्रोश है। प्रत्यक्षदर्शियों ने पुलिस को बताया कि बावरियों की ढाणी निवासी युवक ने गिलोल से पत्थर मारकर मोर की हत्या की। मोर की हत्या करने के बाद आरोपी ग्रामीणाें को देकर वहां से भाग निकला। पुलिस आरोपी को तलाशकर रही है।